# PROJEKTS

LATVIJAS REPUBLIKAS MINISTRU KABINETS

2016. gada Noteikumi Nr. Rīgā (prot. Nr. .§)

**Zemes pārskatā iekļaujamās informācijas sagatavošanas kārtība**

*Izdoti saskaņā ar*

*Zemes pārvaldības likuma 13. panta pirmās daļas 9. punktu*

1. Noteikumi nosaka atbildīgo institūciju par zemes pārskata sagatavošanu un kārtību, kādā tiek sagatavota un atbildīgajai institūcijai par zemes pārskata sagatavošanu elektroniski iesniegta zemes pārskatā iekļaujamā informācija.
2. Atbildīgā institūcija par zemes pārskata sagatavošanu ir Vides aizsardzības un reģionālās attīstības ministrija.
3. Zemes pārskata sagatavošanai nepieciešamo datu iesniegšanu atbilstoši šo noteikumu pielikumā noteiktajam datu saturam un struktūrai nodrošina šādas institūcijas:
   1. Lauku atbalsta dienests Lauku reģistra ģeogrāfiskās informācijas sistēmā reģistrētus datus atbilstoši situācijai, kāda tā ir kalendārā gada 1.janvārī;
   2. Tiesu administrācija datus par notikušajiem darījumiem, kuros iesaistītas ārvalstu fiziskās un juridiskās personas, iepriekšējā kalendārajā gadā;
   3. Valsts augu aizsardzības dienests iepriekšējā kalendārā gada augšņu agroķīmiskā izpētē iegūtos datus;
   4. Valsts meža dienests datus par inventarizētu meža zemju platību izmaiņām iepriekšējā kalendārajā gadā un atbilstoši situācijai, kāda tā ir kalendārā gada 1.janvārī:
   5. Valsts zemes dienests datus par nekustamo īpašumu struktūru un sadalījumu atbilstoši situācijai, kāda tā ir kalendārā gada 1.janvārī;
   6. Valsts sabiedrība ar ierobežotu atbildību „Zemkopības ministrijas nekustamie īpašumi” datus par meliorētajām platībām atbilstoši situācijai, kāda tā ir kalendārā gada 1.janvārī;
   7. Valsts sabiedrība ar ierobežotu atbildību „Latvijas Vides, ģeoloģijas un meteoroloģijas centrs” datus par piesārņotajām un potenciāli piesārņotām vietām atbilstoši situācijai, kāda tā ir kalendārā gada 1.janvārī:
4. Šo noteikumu 3. punktā minētās institūcijas sagatavo un iesniedz informāciju Valsts reģionālās attīstības aģentūrai reizi gadā līdz 1.jūlijam, kas to uzglabā aģentūras pārziņā esošajā Reģionālās attīstības indikatoru modulī.
5. Šo noteikumu 3.punktā minētie dati sagatavojami pa administratīvajām teritorijām un pa novadu teritoriālā iedalījuma vienībām – novadu pagastiem un novadu pilsētām, vadoties pēc noteikumu projekta pielikumā norādītajām administratīvo teritoriju un novadu teritoriālā iedalījuma vienībām.
6. Šo noteikumu 3. punktā minētās institūcijas datus iesniedz uz Valsts reģionālās attīstības aģentūras datņu pārsūtīšanas protokola (File Transfer Protocol) servera. Piekļuves rekvizītus Valsts reģionālās attīstības aģentūras File Transfer Protocol serverim piešķir pēc pieprasījuma saņemšanas no iestādes uz [raim@vraa.gov.lv](mailto:raim@vraa.gov.lv).
7. Reģionālās attīstības indikatoru modulis nodrošina institūciju sniegto datu un zemes pārskata publisku pieejamību.
8. Ministru kabineta noteikumi stājas spēkā ar 2017. gada 1. janvāri.

Ministru prezidents M.Kučinskis

Vides aizsardzības un

reģionālās attīstības ministrs K.Gerhards

Iesniedzējs:

vides aizsardzības un

reģionālās attīstības ministrs K.Gerhards

Vīza:

valsts sekretārs R.Muciņš

I.Cahrausa, 67026924

[Ilze.cahrausa@varam.gov.lv](mailto:Ilze.cahrausa@varam.gov.lv)